II. Výsledky rozpočtového hospodárenia k 30.6.2002

     Podľa zákona NR SR č. 586/2001 Z.z. o štátnom rozpočte na rok 2002 sú celkové príjmy    rozpočtované      sumou      219 919,2    mil.   Sk,    celkové   výdavky     sú    určené    sumou 
257 919,2 mil. Sk a schodok štátneho rozpočtu je určený sumou 38 000 mil. Sk. Tento schodok je možné zvýšiť na základe § 11 aj o výdavky na reštrukturalizáciu bánk v objeme 15 479 mil. Sk.
      Príjmy štátneho rozpočtu dosiahli  za sledované   obdobie    celkom    102 802,4    mil. Sk   (46,7 %).    Výdavky   boli  realizované v  objeme 127 463,5 mil. Sk  ( 49,4 %).  Schodok štátneho rozpočtu  dosiahol  24 661,1 mil. Sk . Po odpočítaní § 11 ods. 5 zákona č. 586/2001 Z.z.   o   štátnom   rozpočte    na   rok   2002,  schodok   z  bežného  hospodárenia   štátu   bol 
15 116,9 mil. Sk (39,8 %). 

V porovnaní s rovnakým obdobím minulého roka sa dosiahol v I. polroku tohto roka tento celkový rozpočtový výsledok:
                                                                                                                                     v mil. Sk

Ukazovateľ

Skutočnosť
k 30.6.2001*

Rozpočet na
rok  2002

Skutočnosť
k 30.6.2002

% plnenia          k   rozpočtu
Stĺ.4/3

Index skutočnosť
2002/2001
Stĺ.4/2

1 | 2 | 3 | 4 | 5 | 6
Príjmy  ŠR | 113 263,0 | 219 919,2 | 102 802,4 | 46,7 | 90,8
Výdavky ŠR | 125 151,1 | 257 919,2 | 127 463,5 | 49,4 | 101,8

Saldo :
-	z bež. hosp. štátu
-	z titulu reštruktural.                           bánk

-11 888,1
    -  4 803,1   
    -  7 085,0

- 38 000,0
  -  38 000,0
          x

-24 661,1
-15 116,9
-  9 544,2

64,9
39,8
x

207,4
      314,7

      134,7

   ^* ^vrátane ^štátnych ^fondov

     Súčasťou  rozpočtu   sú   aj  príjmy  a  výdavky, ktoré v roku 2001 boli v štátnych fondoch 
 (Štátny fond životného prostredia, Štátny fond ochrany a zveľaďovania poľnohospodárskeho pôdneho fondu, Štátny podporný fond pôdohospodárstva a  potravinárstva, Štátny vodohospodársky fond, Štátny fond zveľaďovania lesa, Štátny fond cestného hospodárstva, Štátny fond zdravia, Štátny fond telesnej kultúry, Štátny fond Pro Slovakia). 

        Príjmy štátneho rozpočtu za sledované obdobie  medziročne boli nižšie o 10 460,6  mil.  Sk, výdavky štátneho  rozpočtu    boli    vyššie o 2 312,4 mil. Sk a schodok štátneho rozpočtu bol vyšší o 12 773,0 mil. Sk.  Po odpočítaní výdavkov na reštrukturalizáciu bánk, výdavky boli  medziročne  nižšie  o 146,8   mil. Sk  a  schodok z bežného hospodárenia štátu bol vyšší o 10 313,8 mil. Sk. 
      Z časového   hľadiska   sa   celkové   príjmy   štátneho  rozpočtu za I. polrok 2002 neplnia 
o  7,2 mld Sk,  čo   je   spôsobené   predovšetkým  výrazným  neplnením nedaňových príjmov 
o 5,0 mld Sk a príjmov zo splácania úverov a pôžičiek v objeme o 5,0 mld Sk. Celkové neplnenie príjmov je čiastočne pozitívne ovplyvnené prekračovaním príjmov z dane od právnických osôb , ktorá bola prekročená o 4,2 mld  Sk.
      Nižšie čerpanie celkových výdavkov štátneho rozpočtu o 1,5 mld. Sk, ovplyvnilo neplnenie čerpania kapitálových výdavkov o 7,3 mld Sk, ktoré nemajú charakter pravidelných výdavkov. Na druhej strane sa časovo prekročili bežné výdavky o 4,9 mld Sk a výdavky súvisiace s financovaním majetku a poskytovaním úverov o 0,9 mld Sk.
V dôsledku tohto vývoja plnenia príjmov a výdavkov, schodok štátneho rozpočtu sa časovo celkom prekročil o 5,7 mld Sk.  Po vylúčení výdavkov na reštrukturalizáciu bánk v objeme 9,5 mld Sk, schodok za I. polrok z bežného hospodárenia štátu je nižší oproti časovo primeranej hodnote o 3,8 mld Sk.

Rozdiely v plnení príjmov a výdavkov ŠR z hľadiska ich časovej primeranosti sú zrejmé z nasledovného prehľadu: 

                                                                                                                         v mld Sk
Ukazovateľ | časové neplnenie rozpočtu | časové prekročenie rozpočtu

Príjmy spolu:
  z toho: 
 1. daň z príjmov  fyzických osôb 
 2. daň z príjmov právnických osôb
 3. daň z príjmov vyberaná zrážkou
 4. daň z majetku
 5. daň z pridanej hodnoty
 6. spotrebné dane
 7. dane z použ.tov. a z povolenia na výkon činnosti
 8. clo
9. nedaňové príjmy
10.granty a transfery 
11.príjmy zo splác. úverov, pôž. a z predaja účastín

7,2

0,4
-
0,4
-
0,6
1,1

-
5,0
-
5,0

-

-
4,2
-
-
-
-
0,2
0,3
-
0,6
-

Výdavky spolu:
  z toho:
1. bežné výdavky
2. kapitálové výdavky
3. poskytovanie úverov a pôžičiek,účasť na majetku a    
    splácanie istiny

1,5     
                                     
          -
       7,3
            -

-

      4,9
-
0,9

III. Príjmy štátneho rozpočtu 

         Celkové príjmy štátneho rozpočtu k 30.6.2002 dosiahli  102 802,4 mil. Sk, čo  je  46,7  %   z   ročného  rozpočtu    219 919,2 mil. Sk.  Z   časového    hľadiska   boli   nižšie    o
7 157,2 mil. Sk v dôsledku nižšieho plnenia dane z príjmov fyzických osôb zo závislej činnosti a funkčných požitkov (45,5 %), dane z príjmov vyberaných zrážkou (46,5 %), dane z pridanej  hodnoty (49,3 %),  spotrebnej dane  (46,5 %),   ale   hlavne   nedaňových  príjmov
 (32,4 %)  a  príjmov zo splácania  úverov, pôžičiek a z  predaja majetkových účastí  (3,4 %). 
                                                                                                              
Medziročná zmena jednotlivých druhov príjmov je nasledovná  :
                                                                                                                                v mil. Sk

Príjmy

Skutočnosť  
k 30.6.2001

Skutočnosť  
k 30.6.2002

Stĺpec            2-1

| 1 | 2 | 3
A. Daňové príjmy | 82 109,8 | 92 629,6 | +10 519,8

1. Dane z príjmov, zisku a kap. majetku
2. Daň z majetku
3. Domáce dane na tovary a služby
4. Dane z medz. obchodu a transakcií

29 925,2
          736,2
     49 519,1
       1 929,3

34 372,1
         705,9              55 679,9
      1 871,7

+ 4 446,9
 -      30,3
+ 6 160,8
 -      57,6

B. Nedaňové príjmy | 19 159,8 | 9 168,0 | -  9 991,8

C. Granty a transfery
D. Príjmy zo splácania úverov, pôžičiek a 
     z predaja účastín

11 765,3

          228,1

631,0

         373,8

-11 134,3

+    145,7

PRÍJMY  S P O L U : | 113 263,0 | 102 802,4 | - 10 460,6

A. Daňové príjmy 

        Daňové   príjmy  sú   rozpočtované vo výške 180 698,0 mil. Sk. Ku   koncu  júna 2002  boli  splnené v objeme  92 629,6 mil. Sk, t.j. na 51,3 % ročného rozpočtu. Tvoria podstatnú časť dosiahnutých príjmov, t.j. 90,1 %. Z hľadiska času boli výnosy z týchto príjmov vyššie o 2 280,6 mil. Sk  a medziročne boli vyššie o 10 519,8 mil. Sk, pričom vyššie výnosy zaznamenali tak príjmy priamych  ako aj nepriamych daní.

1.  Dane  z   príjmov,  zisku  a  kapitálového  majetku 

      Dane z príjmov, zisku a kapitálového  majetku  rozpočtované v objeme 61 803,0 mil. Sk, dosiahli 34 372,1 mil. Sk (55,6 %).   Z   časového    hľadiska   bolo   plnenie   vyššie   o  
3 470,6 mil. Sk a v porovnaní s rovnakým obdobím minulého roka boli vyššie o 4 446,9 mil. Sk.   

a) Daň z príjmov fyzických osôb 
    Rozpočet  dane  z  príjmov  fyzických  osôb  je stanovený  v objeme 28 503,0 mil. Sk.              Príjmy z dane z   príjmov  fyzických   osôb  dosiahli  13 848,4 mil.  Sk,  čo  bolo 48,6 % z  celkového  rozpočtu. Z tejto sumy   pripadlo  na  daň   z   príjmov   fyzických   osôb   zo   závislej   činnosti  a funkčných   požitkov 10 599,9 mil. Sk  (45,5 %) a   na   daň   z    príjmov   z podnikania a inej   samostatnej   zárobkovej    činnosti   3 248,5  mil. Sk   (62,3 %).  Z časového hľadiska boli výnosy dane z príjmov fyzických osôb nižšie o 403,1 mil. Sk, čo  čiastočne spôsobilo aj využitie možnosti použiť 1 % zaplatenej dane na iné účely. Medziročne boli vyššie o 1 069,0 mil. Sk. 
      Vývoj tejto dane  môže byť v  budúcnosti pozitívne ovplyvnený realizáciou zákona o štátnej službe a verejnej službe, v dôsledku čoho sa zvýšia príjmy  zamestnancov štátnej správy a následne aj výška platených daní.

 b) Daň z príjmov právnických osôb  a  platby  daní  z minulých rokov
   Dane z   príjmov   právnických osôb  rozpočtované v   čiastke  22 800,0 mil.  Sk  ku                koncu sledovaného obdobia dosiahli 15 628,3 mil. Sk (68,5 %). Z časového hľadiska boli plnené vyššie o 4 228,3 mil. Sk a  v porovnaní s  rovnakým obdobím minulého roka boli vyššie o 3 630,4 mil. Sk.  Plnenie tejto dane v ďalšom období, môže ovplyvniť miera využitia oprávnenia, že platitelia dane môžu v presne  špecifikovaných prípadoch požiadať daňové úrady o možnosť platenia preddavkov na daň inak. Čo v praxi znamená, že už v priebehu roka 2002 budú platiť preddavky zo zníženej 25 % sadzby dane.
  
c) Daň z príjmov vyberaná zrážkou 
    Ide o príjmy  z  úrokov  a  iných výnosov  z   účtov,  vkladov, výhier, akcií, podielových  listov, vkladových  listov a  dlhopisov.  Priaznivé časové plnenie tejto dane súvisí predovšetkým zo zdanenia celoročných úsporných vkladov obyvateľstva a odvodov  tejto dane začiatkom tohto roka na príjmový účet štátneho  rozpočtu. 
    Príjmy  z  výnosov  tejto  dane  sú   v  rozpočte stanovené vo  výške 10 500,0  mil. Sk   a skutočný výnos  za   sledované   obdobie  bol  4 881,3 mil. Sk, čo  bolo plnenie na 46,5 %. 
Z hľadiska časového plnenia boli nižšie o 368,7 mil. Sk a medziročne boli tieto príjmy nižšie o 259,7 mil. Sk. 
2. Dane z majetku
        Dane z majetku sú rozpočtované v objeme 1 500 mil. Sk . Dosiahnuté príjmy boli v čiastke 705,9 mil.  Sk  (47,1 %).  Z časového hľadiska boli nižšie o 44,1 mil. Sk. Na danom objeme dane z  majetku sa podieľali:  daň z   dedičstva a z darovania 105,2  mil. Sk a daň z finančných  a kapitálových transakcií  600,7 mil. Sk. Medziročne boli príjmy z tejto dane nižšie o 30,3 mil. Sk.
      Výnos   dane   z   majetku^1)   je   v tomto   roku   ovplyvnený   novelou   zákona .o dani   z
dedičstva (ide o zníženie výnosu z týchto daní so zreteľom na zvýšené nezdaniteľné sumy, ktoré znižujú základ dane a z titulu rozšírenia oslobodených subjektov od platenia dane) a taktiež výška tejto dane je závislá od jednotlivých aktov konania v priebehu roka. 

3. Domáce dane na tovary a služby 
    Domáce   dane   na   tovary  a  služby  sú rozpočtované   v   objeme 114 405,0 mil. Sk.  Príjmy  z týchto   daní  za  sledované obdobie dosiahli  55 679,9 mil. Sk (48,7 %). Z časového hľadiska plnenia rozpočtu sú príjmy z týchto daní nižšie o 1 522,6 mil. Sk a medziročne vyššie o 6 160,8 mil. Sk. Výnosy z domácich daní na tovary a služby boli ovplyvnené nárokmi na vrátenie nadmerného odpočtu daní daňovými úradmi za rok 2001.

    Súčasťou domácich daní na tovary a služby sú: 

a/ Daň z pridanej hodnoty
    Príjmy   ŠR  z   výnosov  dane  z  pridanej  hodnoty  sú  pre rok 2002 stanovené vo  výške    82 000,0  mil.  Sk.  Dosiahnuté   príjmy   štátneho   rozpočtu   z   výnosov    dane    z
     pridanej   hodnoty   boli 40 391,6  mil.  Sk  (49,3 %).  V porovnaní      s minulým rokom boli vyššie  o 5 096,9 mil. Sk a z hľadiska časového  plnenia  je  výnos  z  tejto  dane  nižší   o 608,4 mil. Sk^2) , čo  v porovnaní   s výpadkom  v   I.   štvrťroku 2002     (2 424,8 mil. Sk) je menej o 1 816,4 mil. Sk. 

1)  Zákonom NR SR 107/2002 Z.z. sa mení a dopĺňa zákon SNR č. 318/92 Zb. o dani z dedičstva, darovania       
     a dani z prevodu a prechodu nehnuteľností. Zákon nadobudol účinnosť 1.4.2002.

2)   Zákonom NR SR č. 524/2001 Z.z. sa mení a dopĺňa zákon NR SR č.289/1995 Z.z. o dani z pridanej hodnoty    v znení neskorších predpisov.   Zákon upresňuje colný režim, základ dane za zdaniteľné plnenie, platiteľa dane, určuje nároky na odpočet dane z pridanej hodnoty.  Zákon nadobudol účinnosť  l. januára 2002.

b) Spotrebné dane
      Spotrebné  dane  sú  pre  rok  2002  rozpočtované  v  objeme  30 850,0   mil.  Sk. Príjmy do  štátneho  rozpočtu  zo   spotrebných   daní   boli  k 30.6.2002  vo  výške 14 330,5  mil.  Sk,  čo  je  plnenie   na  46,5 %.  Medziročne  sú   vyššie    o   950,4 mil. Sk  a  z    časového hľadiska boli plnené nižšie o 1 094,5 mil. Sk.
Jednotlivé druhy spotrebných daní sa na celkovom výnose podieľali nasledovne:   
                                                                                                                                       v mil. Sk  
| Rozpoč. | Skutočnosť k | Index | % plnenia

Spotrebná daň z

na rok
2002

30.6.2002

30.6.2001

30.6.2002 30.6.2001

z rozpočtu

Uhľovod. palív a mazív ( miner.olejov)
liehu
piva
vína
tabaku a tabakových výrobkov^3
Spolu

18 900
4 550
1 650
300
5 450
 30 850

9 334
1 821
  606  
    79
2 490
14 330

8 634
2 003
   600
    136
2 007
13 380

108,1
  90,9
101,0
 58,1
124,1
107,1

49,4
 40,0
  36,7
  26,3
  45,7
  46,5

   Ako je v prehľade o plnení jednotlivých druhov spotrebných daní za I. polrok 2002 uvedené, žiadna  nedosiahla primerané plnenie k  ročnému rozpočtu (50,0 %), čo z hľadiska ročného plnenia predstavuje riziko v naplnení spotrebných daní. 
   Ministerstvo financií v spolupráci s ministerstvom pôdohospodárstva prijalo opatrenia na zamedzenie úniku spotrebných daní z liehu. Tieto opatrenia sa týkajú zlepšenia výkonu správy daní ako v tuzemsku tak i pri dovoze. S účinnosťou od 1.5.2002 bol zriadený úrad daňového preverovania, ktorý v rámci kompetencií ministerstva financií  bude mať pôsobnosť v odhaľovaní trestných činov spáchaných aj v súvislosti so zákonom NR SR č. 229/95 Z.z. o spotrebnej dani z liehu v znení neskorších  predpisov. 

c) Dane z použitia tovaru a z  povolenia na výkon činnosti
          Táto skupina daní je rozpočtovaná vo výške 1 555,0 mil. Sk. Rozpočet pozostáva z cestnej dane  vo  výške 1 550 mil. Sk a z odvodu za dobývací priestor 5,0 mil. Sk. Celkový výnos      ku  koncu  júna 2002   bol  957,4  mil. Sk  (61,6 %), z toho cestná daň 954,8 mil. Sk a odvody  za  dobývací  priestor  2,6 mil. Sk ^4).   Z časového hľadiska bolo plnenie vyššie o  

^3)  Zákonom  NR SR č. 582/2001 Z.z. sa mení a dopĺňa zákon NR SR č. 312/1993 Z.z. o spotrebnej   dani       z tabaku a tabakových výrobkov v znení neskorších predpisov a  dopĺňa zákon č.239/2001 Z.z. o spotrebnej dani z minerálnych olejov. Tento zákon upravuje zdaňovanie tabakových výrobkov spotrebnou daňou a zákon o spotrebnej dani z minerálnych olejov dopĺňa o podmienky pre právnické alebo fyzické osoby, na  prevádzkovanie daňových skladov minerálnych olejov. Zákon nadobudol účinnosť  1. januára 2002.
4)  Nariadenie   vlády  SR č.50  z  23.I.2002 o úhrade za dobývací priestor, úhrade za vydobyté nerasty    a o úhrade 
      za uskladňovanie plynov alebo kvapalín. Nariadenie nadobudlo účinnosť 15.2.2002.
                                                         
     179,9   mil. Sk    a    v  porovnaní    s    rovnakým  obdobím  minulého   roka  je    to  viacej      o 114,3 mil. Sk.
4. Dane z medzinárodného obchodu a transakcií
       Dane  z medzinárodného obchodu a transakcií  sú rozpočtované  v sume  2 990,0 mil. Sk. Plnenie k 30.6.2002  bolo 1 871,7 mil. Sk,  t.j. 62,6 % z ročného rozpočtu. Prekročenie plnenia k   rozpočtu   predstavuje   376,7 mil. Sk,  medziročne   boli príjmy z týchto   daní   nižšie   o 57,6 mil. Sk. Dosiahnuté príjmy z dovoznej prirážky  v hodnote 6,4 mil. Sk  sú platby z minulých rokov.

a) Clo 
     Clo  je   rozpočtované   vo  výške  2 900 mil. Sk.  Skutočný  príjem   z cla  za  sledované          obdobie  bol  v hodnote 1 801,7 mil. Sk,  čo znamená plnenie  ročného rozpočtu  na  62,1 %.
Z časového hľadiska  bolo  vyššie  plnenie  o 351,7 mil. Sk  a  bol  zaznamenaný  medziročný  nárast o 188,8 mil. Sk. 

b) Ostatné colné príjmy
     Ostatné colné  príjmy rozpočtované  v  hodnote  90,0 mil. Sk,  boli dosiahnuté vo  výške           63,6 mil. Sk,  t.j. plnenie na 70,7 %.  Sú   to  prijaté  pokuty  a  penále   predpísané  colnými orgánmi  a iné príjmy  colnej správy.  Medziročne  boli  vyššie  o 22,9 mil. Sk.
     Tendencie plnenia daňových príjmov  v  I. polroku, ako i v súčasnom období potvrdzujú, že celkové daňové príjmy v tomto roku budú nielen splnené, ale i prekročené. Toto prekročenie bude predstavovať okolo 4 000 mil. Sk. Prekročenie sa predpokladá najmä u dani z príjmov fyzických osôb o 800 mil. Sk, u dani z príjmov právnických osôb o 2 200 mil. Sk, u dani z pridanej hodnoty o 1 500 mil. Sk  a u dovozného cla o 900 mil. Sk. Z daňových príjmov nebude splnená daň z príjmov  vyberaná zrážkou o 1 000 mil. Sk a spotrebné dane o 400 mil. Sk. Pri predikcii daňových príjmov do konca roka 2002 vychádzame z analýzy ich doterajšieho mesačného plnenia, ktorému prikladáme najväčšiu váhu, ako i z faktorov daňových sadzieb a daňovej elasticity.

B.  Nedaňové príjmy

      Nedaňové  príjmy  pre  rok  2002 sú rozpočtované  v objeme 28 328,9 mil. Sk. Rozpočet zahrňuje príjmy z podnikania a vlastníctva majetku 7 900,8 mil. Sk, úroky z domácich a zahraničných   úverov   1 558,5 mil. Sk   a   ostatné   nedaňové   príjmy   18 869,6   mil. Sk.
      Za hodnotené obdobie dosiahli 9 168,0 mil. Sk (32,4 %).  Boli tvorené  z úrokov z domácich a zahraničných   úverov  v čiastke   697,3 mil. Sk (44,7 %) a ostatných nedaňových príjmov 8 470,7 mil. Sk  (44,9 %). V porovnaní s rovnakým obdobím minulého roka  sú nižšie o 9 991,8 mil. Sk ( v I. polroku 2001 bol okrem iného realizovaný odvod zo zisku Národnej banky Slovenska 3 845,8 mil. Sk a osobitný odvod zisku SPP 5 000 mil. Sk). Nízke plnenie nedaňových príjmov je z dôvodu, že ku koncu júna 2002 nebol zaznamenaný  žiadny príjem z podnikania a vlastníctva  majetku.
      Nedaňové príjmy naďalej ostávajú značným rizikom plnenia celkových príjmov štátneho rozpočtu   v  tomto   roku.   Nesplnenie   nedaňových   príjmov by mohlo predstavovať okolo  7 000 mil. Sk. Medzi  rizikové príjmové položky v tejto oblasti naďalej patria najmä:
- odvod voľného zostatku zo zisku NBS                          3 700 mil. Sk
- odvod z dividend                                                            2 000 mil. Sk 
  - odvody z podnikania, majetku a iné nedaňové  príjmy  1 300 mil. Sk
  Čiastočne eliminovať očakávané nesplnenie týchto príjmov do konca tohto roka môže rozpočtovaný odvod od SPP a Transpetrolu. 

C. Granty a transfery

              Granty a transfery sú rozpočtované vo výške 3,8 mil. Sk. V rozpočte ide o transfery ministerstvu  zdravotníctva   od   zdravotných  poisťovní na financovanie centrálneho registra       
         poistencov. Ku koncu sledovaného obdobia  dosiahli granty a transfery 631,0 mil. Sk. Prekračovanie rozpočtu súvisí so získavaním mimorozpočtových  prostriedkov v rozpočtových organizáciách. V porovnaní s rovnakým obdobím minulého roka, sú tieto príjmy nižšie o 11 134,3 mil. Sk, predovšetkým z dôvodu zániku obojstranných prerozdeľovacích rozpočtových vzťahov, ktoré v roku 2001 existovali medzi Štátnym fondom cestného hospodárstva a Slovenskou správou ciest. 
    Očakáva sa, že granty a transfery dosiahnu do konca tohto roka výšku okolo 1 000 mil. Sk. 

D. Príjmy zo splácania úverov , pôžičiek a z predaja účastín 

     Príjmy  zo  splácania  úverov, pôžičiek   a  z  predaja   účastín  sú  rozpočtované  v objeme 10 888,5 mil. Sk. Rozpočet zahrňuje príjmy zo zrealizovaných štátnych záruk 1 610,8 mil. Sk, príjmy z inkasovaných pohľadávok Slovenskej konsolidačnej, a.s. 4 245,7 mil. Sk, príjmy z návratných finančných výpomocí 2 270,0 mil. Sk, príjmy z úverov poskytnutých zo štátneho rozpočtu do zahraničia 2 000,0 mil. Sk a príjmy zo splácania úverov a pôžičiek poskytnutých zo štátnych fondov 762,0 mil. Sk. Dosiahnuté príjmy za I. polrok 2002 boli  373,8 mil. Sk, čo bolo plnenie k rozpočtu na 3,4 %.
     Nízky príjem za sledované obdobie z tejto kategórie príjmov ukazuje, že z hľadiska naplnenia rozpočtu zostáva táto časť rozpočtovaných príjmov spolu s nedaňovými príjmami najväčším rizikom štátneho rozpočtu. 
      Medzi najrizikovejšie príjmové položky v tejto oblasti patrí najmä očakávané nesplnenie príjmov z dočasných finančných výpomocí, ktoré vznikli zo zrealizovaných štátnych záruk za bankové úvery v čiastke 800 mil. Sk, príjmy z inkasovaných pohľadávok od Slovenskej konsolidačnej, a.s. 3 700 mil. Sk, príjmy z návratných finančných výpomocí od zdravotných poisťovní, ŠFTR a podobne 2 100 mil. Sk, príjmy z deblokácií 2 000 mil. Sk a príjmy zo splácania úverov a pôžičiek poskytnutých z bývalých štátnych fondov 400 mil. Sk.
      Predpokladá sa, že príjmy zo splácania úverov, pôžičiek a z predaja účastín dosiahnu v tomto roku 1 800 mil. Sk, čím by tento druh príjmov nebol splnený o 9 000 mil. Sk.

 IV. Výdavky štátneho rozpočtu 

      K 30.6.2002  dosiahli  výdavky  celkom  127 463,5 mil. Sk, čo znamená, že plnenie  rozpočtu     výdavkov    (257 919,2   mil. Sk),    zvýšených    podľa   §    11  ods.  5    zákona 
č. 586/2001 Z.z. o rozpočtované výdavky na reštrukturalizáciu bánk  (v objeme 9 544,2 mil. Sk), predstavuje 49,4 %. Po vylúčení výdavkov na reštrukturalizáciu   bánk dosiahli výdavky 117 919,3 mil. Sk, čo z hľadiska celoročného rozpočtu predstavuje plnenie na 45,7 %.  Z hľadiska časového plnenia  boli výdavky nižšie o 1 496,1 mil. Sk a po odpočítaní výdavkov na reštrukturalizáciu bánk, boli nižšie o 11 040,3 mil. Sk. 
Medziročné porovnanie jednotlivých výdavkov je v tabuľke: 
                                                                                                                                    v mil. Sk                                                                                                                                                                                       

Text

Skutočnosť  
 k 30.6.2001*

Skutočnosť
 k 30.6.2002

Stĺpec
    2-1

| 1 | 2 | 3
A.BEŽNÉ  VÝDAVKY | 105 033,3 | 117 023,9 | + 11 990,6
a. Bežné výdav. na verejnú spotr. obyv. a štátu | 36 058,3 | 40 435,8 | +   4 377,5
b. Bežné transfery | 50 757,3 | 50 065,1 | -      692,2
- neziskovým organizáciám | 41 386,6 | 42 119,1 | +     732,5
- podnikateľskému sektoru | 6 327,1 | 4 526,7 | -   1 800,4
- finančným inštitúciám | 1 966,5 | 342,9 | -   1 623,6
- obciam | 1 077,1 | 3 076,4 | +  1 999,3
c. Úroky a poplatky | 18 217,7 | 26 523,0 | +   8 305,3
B. KAPITÁLOVÉ  VÝDAVKY | 12 012,6 | 9 302,2 | -    2 710,4
a. Obstaranie kapitálových aktív | 5 243,2 | 5 648,3 | +      405,1
b. Kapitálové transfery PO a NO | 5 100,4 | 1 651,1 | -   3 449,3
c. Kapitálové transfery podnikateľ. subjektom | 894,7 | 803,1 | -        91,6
d. Kapitálové transfery obciam | 774,3 | 1 199,7 | +      425,4
C. ÚČASŤ NA MAJETKU, ÚVERY | 8 105,2 | 1 137,4 | -  6 967,8
Výdavky spolu | 125 151,1 | 127 463,5 | +   2 312,4
^*  vrátane štátnych fondov

A . Bežné výdavky
      Bežné    výdavky    štátneho   rozpočtu   na   rok   2002     sú   rozpočtované   v   hodnote
224 279,2 mil. Sk. Výdavky, ktorými  sa  financovali bežné potreby štátneho rozpočtu a reštrukturalizácia bánk v I. polroku 2002, dosiahli  117 023,9 mil. Sk  (52,2 %) .  Bez výdavkov na reštrukturalizáciu bánk dosiahli bežné výdavky 108 516,6 mil. Sk, čo bolo plnenie na 48,4 %. Z hľadiska časového plnenia boli prekročené o 4 884,3 mil. Sk a po zohľadnení výdavkov na reštrukturalizáciu bánk boli nižšie o 3 623,0 mil. Sk. Plnenie ročného rozpočtu podľa jednotlivých druhov výdavkov bolo nasledovné: 

1. Bežné výdavky na verejnú spotrebu obyvateľstva a štátu
    Sú    rozpočtované    v   objeme  101 374,4  mil. Sk  a    za   sledované  obdobie   dosiahli 
40 435,8 mil. Sk, čo bolo  39,9 % z celoročného rozpočtu.  Tieto výdavky zahŕňajú  mzdy, platy a ostatné osobné vyrovnania všetkých rozpočtových organizácií,   poistné   a   príspevky   zamestnávateľov   do  poisťovní  a Fondu zamestnanosti  a ostatné výdavky , ktorými sa zabezpečuje činnosť rozpočtovej sféry, ako sú platenie nájomného, za energiu, vodu, materiál a dodávky, cestovné pracovníkov, údržba a ďalšie výdavky  za tovary  a  služby,  tvorba    rezerv  a  ďalšie. Bežné výdavky na verejnú spotrebu obyvateľstva a štátu z hľadiska rovnomerného čerpania výdavkov boli nižšie o 10 251,4 mil. Sk.

2. Bežné transfery 
   v ročnom rozpočte predstavujú sumu 95 262,4 mil. Sk. Sú určené vo forme dotácií a príspevkov neziskovým  organizáciám, podnikateľom, finančným inštitúciám a obecným samosprávam  na čiastočné financovanie ich bežnej činnosti. K 30.6.2002  bol   realizovaný   objem   bežných   transferov  vo  výške 50 065,1 mil. Sk (52,6 %) a  zahŕňa realizované transfery  štátneho rozpočtu na tieto účely :
     a) na financovanie bežnej  činnosti  príspevkových  organizácií, dotácie  štátnym účelo- vým fondom, štátom platené poistné za zákonom určené skupiny osôb,  príspevky občianskym združeniam,  nadáciám  a  podobným organizáciám, súkromným  školám, cirkvám, cirkevným školám a cirkevným školským  zariadeniam a najmä na úhradu dávok sociálneho  zabezpečenia a  dávok sociálnej starostlivosti, sa použilo celkom  42 119,1 mil. Sk, čo je 53,7 % ročného rozpočtu.

b) podnikateľskému    sektoru     smerovali    zo    štátneho     rozpočtu    transfery  vo  výške 
    4 526,7 mil. Sk (plnenie  na  36,6 %). 

Transfery podnikateľskému sektoru sa poskytli  z rozpočtu týchto rozpočtových kapitol: 

                                                                                                                                v mil. Sk
Kapitola | Rozpočet | Skutočnosť | %
Všeobecná pokladničná správa | 118,4 | 53,0 | 44,8
Ministerstvo hospodárstva | 1 149,4 | 152,4 | 13,3
Ministerstvo pôdohospodárstva | 8 100,4 | 2 846,3 | 35,1
Ministerstvo dopravy, pôšt a telekomunik. | 1 852,7 | 1 180,7 | 63,7
Ministerstvo kultúry | 101,3 | 26,8 | 26,5
Ministerstvo školstva | 6,0 | 0,0 | x
Ministerstvo obrany | 29,0 | 12,2 | 42,1
Krajské úrady | 1 023,6 | 255,3 | 24,9
SPOLU : | 12 380,8 | 4 526,7 | 36,6

      V kapitole Všeobecná pokladničná správa sú rozpočtované transfery pre  podnikateľskú sféru vo výške 118,4 mil. Sk. Realizované transfery boli  53,0 mil. Sk, t.j. 44,8 %. Z tejto čiastky bolo použité na Programy zamerané na podporu cestovného ruchu prostredníctvom Slovenskej záručnej a rozvojovej  banky , š.p.ú.  41,0 mil. Sk, dotácie výrobným družstvám invalidov na podporu sociálneho programu 8,0 mil. Sk a na úhradu poistného 2,0 mil. Sk. Slovenskému zväzu spotrebných družstiev bola na hospodársku mobilizáciu poskytnutá čiastka 2,0 mil. Sk. 

       V rezorte Ministerstva hospodárstva SR je z  celkového  objemu rozpočtovaných dotácií 
1 149,4  mil Sk, určené na úhradu prevádzkových nákladov v uhoľnom baníctve 93,0 mil. Sk, na sociálne náklady pre pracovníkov z titulu NPE v uhoľnom baníctve 10,8 mil. Sk, na technické práce na útlm rudného baníctva 86,4 mil. Sk, na sociálne náklady pre pracovníkov z titulu   NPE  v rudnom  baníctve   26,0   mil. Sk,   na   útlm   v Bani dolina, a.s. Veľký Krtíš
55,8 mil. Sk, na rozvoj cestovného ruchu 137,0 mil. Sk. Príspevok Slovenskej agentúre pre rozvoj investícií a obchodu je v sume 255,0 mil. Sk a Národnej agentúre pre rozvoj malého a stredného  podnikania   212,3 mil. Sk. Na dietne potraviny pre chorých na coeliakiu a fenylketonúriu je rozpočtované 3,5 mil. Sk, štátna pomoc na výskum a vývoj v civilnej sfére 186,1 mil. Sk, na program spracovania a využitia drevnej hmoty 40,0 mil. Sk a na ostatné potreby 43,5 mil. Sk.  Skutočné čerpanie za  sledované  obdobie bolo 152,4  mil.  Sk  (13,3 %). 

      Najväčší objem rozpočtovaných dotácií  je smerovaný do  rezortu Ministerstva pôdohospodárstva SR (8 100,4 mil. Sk). Dotácie nefinančným subjektom – právnickým osobám sú rozpočtované 7 610,4 mil. Sk (z toho pre udržanie podnikania v poľnohospodárstve a potravinárstve 6 513,3 mil. Sk, lesníctve 384,0 mil. Sk a na výskum a vývoj 9,0 mil. Sk). Dotácie fyzickým osobám – podnikateľom v poľnohospodársko-potravinárskom komplexe je rozpočtovaná čistka 490,0 mil. Sk.   K 30.6.2002  sa na  tieto účely  vyčerpalo 2 846,3 mil. Sk, čo je 35,1 % z rozpočtu. 

     V rezorte dopravy, pôšt a telekomunikácií  sú rozpočtované  bežné transfery na železničnú a kombinovanú dopravu v čiastke 1 852,7 mil. Sk. Z rozpočtovanej čiastky je určené na krytie strát z prevádzky osobnej železničnej dopravy z titulu poskytovania zľavneného cestovného pre vybrané skupiny obyvateľstva 1 842,7 mil. Sk a na prevádzku kombinovanej dopravy 10,0 mil. Sk.  Skutočne  čerpané  prostriedky  za  sledované  obdobie boli  vo výške 1 180,7 mil. Sk  (63,7 %). 

      V rezorte ministerstva kultúry sú rozpočtované dotácie  na rôzne  kultúrne aktivity spolu 101,3 mil. Sk, v tom : nefinančným subjektom – právnickým osobám vo výške 88,5 mil. Sk a fyzickým osobám – podnikateľom 12,8 mil. Sk.   Skutočné  čerpanie  bolo  26,8   mil.   Sk 
(26,5 %).

      Bežné transfery v kapitole ministerstva školstva rozpočtované čiastkou 6,0 mil. Sk, určené fyzickým osobám – podnikateľom v I. polroku 2002 neboli čerpané.  

      V rezorte ministerstva obrany pre Vojenské lesy a majetky, š.p. Pliešovce, na krytie zvýšených nákladov pri zabezpečovaní lesnej a poľnohospodárskej výroby z dôvodu obmedzenia výroby vojenskou prevádzkou bol schválený bežný transfer 29,0 mil. Sk. Skutočné čerpanie bolo 12,2 mil. Sk (42,1 %). 

      V kapitolách  krajských úradov  z  rozpočtovanej   čiastky 1 023,6 mil. Sk   bola za I. polrok 2002 čerpaná čiastka 255,3 mil. Sk (24,9 %). Tieto prostriedky zo štátneho rozpočtu sú určené na pokrytie úbytku tržieb, ktorý vzniká dopravcom v dôsledku poskytovania zľavneného cestovného  pre  vybrané  skupiny obyvateľstva a na zachovanie dopravnej obslužnosti územia.

      c) Bežné  transfery  finančným inštitúciám rozpočtované v čiastke  758,2 mil. Sk  za sledované obdobie dosiahli 342,9 mil. Sk (45,2 %). Transfer do  Konsolidačnej banky š.p.ú., Bratislava , ktorá bola poverená vykonávaním služieb súvisiacich s problematikou realizovaných štátnych záruk bol 0,5 mil. Sk, úhrada majetkovej újmy pre Slovenskú sporiteľňu  a.s. a Slovenskú záručnú a rozvojovú banku š.p.ú., bola 340,8 mil. Sk. Úhrada majetkovej újmy za zvýhodnené úvery poskytnuté na dofinancovanie družstevnej bytovej výstavby bola poskytnutá vo výške 1,6 mil. Sk.  

      d) Obciam sa v štátnom rozpočte určila  suma 3 735,9 mil. Sk, z toho na výkon samosprávnych funkcií obcí 582,0 mil. Sk, na financovanie potrieb mestskej verejnej dopravy v mestách Bratislava, B.Bystrica, Košice, Žilina a Prešov  1 044,4 mil. Sk a dotácia na riešenie  individuálnych  potrieb  obcí  na zabezpečenie  výkonu ich  samosprávnych   funkcií 
79,5 mil. Sk. Za sledované obdobie sa vyčerpala čiastka  3 076,4 mil. Sk (82,3 %) a to na tieto účely: 
- na financovanie samosprávnych funkcií obcí                                                      579,2 mil. Sk
- na financovanie potrieb verejnej hromadnej  dopravy                                         522,2 mil. Sk
- na dotácie požiarnym zborom v Bratislave a Košiciach                                        33,3 mil. Sk
- na matričnú činnosť samosprávy                                                                           55,9 mil.  Sk
- na reformu verejnej správy (zriadenie VÚC)                                                       193,5 mil. Sk
- výdavky súvisiace s prechodom pôsobnosti štátnej správy na VÚC                1 692,3 mil. Sk

3. Úroky a poplatky

     Zúčtované úroky a poplatky dosiahli  26 523,0 mil. Sk, čo je 96,0 % z rozpočtovanej čiastky (27 642,4 mil. Sk). Podstatnú časť tvorili splátky úrokov súvisiace s financovaním vnútornej zadĺženosti štátu (19 364,0 mil. Sk, vrátane úrokov z reštrukturalizačných dlhopisov) a   splátky   úrokov,   súvisiace  s  financovaním zahraničného  dlhu (7 105,1 mil. Sk). Poplatky súvisiace s úverovými vzťahmi voči domácim a zahraničným veriteľom boli v čiastke 53,9 mil. Sk.
      V skupine úrokov z vnútornej zadĺženosti štátu sú zahrnuté predovšetkým výdavky, ktoré súvisia s výplatou  výnosov zo štátnych dlhopisov a štátnych rehabilitačných dlhopisov v objeme 17 006,8 mil. Sk  a so   štátnymi   pokladničnými  poukážkami  emitovanými   v roku
2 001, ktoré sú splatné  v roku 2002  v objeme 2 180,2 mil. Sk. Úhrada úrokov z úverov prevzatých od štátneho fondu cestného hospodárstva predstavuje sumu 177,0 mil. Sk.
      Úroky vyplývajúce zo záväzkov voči zahraničným veriteľom pozostávali zo splácania úrokov zo štátnych dlhopisov emitovaných MF SR na zahraničných finančných trhoch v sume 6 324,1 mil. Sk,   zo splácania úrokov z medzinárodných pôžičiek 215,8 mil. Sk, zo splátok úrokov súvisiacich s úverom na výstavbu Krivojrožského ťažiarenského úpravárenského kombinátu v Dolinskej na Ukrajine vo výške 7,7 mil. Sk. Úhrada záväzkov prevzatých od ČSOB a.s. , v nekonvertibilných menách predstavovala sumu 0,4 mil. Sk. Na základe uzavretej   "Dohody o úvere kupujúceho" na financovanie rádiokomunikačnej siete štátnej správy SR, medzi Ministerstvom financií SR a Banque Nationale de Paris , z kapitoly Štátny dlh boli poukázané úroky vo výške 57,4 mil. Sk. Úhrada úrokov zo zahraničných úverov prevzatých od Štátneho fondu cestného hospodárstva v I. polroku 2002 predstavovala sumu 499,7 mil. Sk. 

B. Kapitálové výdavky

     Kapitálové výdavky v rozpočtovanom objeme 33 218,2 mil. Sk, dosiahli za sledované obdobie 2002  sumu 9 302,2 mil. Sk (28,0 %).  Kapitálové aktivity štátneho rozpočtu sa financovali  takto:

1) Kapitálové výdavky  rozpočtových organizácií

      Obstarávaním kapitálových aktív v objeme 5 648,3 mil. Sk, čo je 26,8 % z  ročného rozpočtu (21 050,3 mil. Sk),  sa financovala bežná investičná činnosť rozpočtovej sféry a realizovali sa systémové investičné výdavky niektorých kapitol.
      Z hľadiska časového plnenia vyššie čerpanie výdavkov bolo iba v  rezorte Ministerstva hospodárstva SR  (85,8 %),   Ministerstva výstavby a regionálneho rozvoja SR (469,8 %), Úrad pre verejné obstarávanie (52,7 %),  Ministerstvo pôdohospodárstva SR (64,6 %), a Krajský úrad Banská Bystrica (52,7 %).

2) Kapitálové transfery 
a) Kapitálové   transfery  príspevkovým  a iným neziskovým organizáciám  sú rozpočtované v objeme 4 783,0 mil. Sk. Ich  čerpanie   bolo  vo  výške 1 651,1 mil. Sk    (34,5  %). Týmto  sa financovali  investičné potreby príspevkových organizácií a ostatných neziskových organizácií zo štátneho  rozpočtu. 

  b) Kapitálové   transfery   podnikateľským   subjektom   sú   rozpočtované v ročnom     objeme  4 891,5 mil. Sk. Skutočné  plnenie  za sledované obdobie bolo 803,1 mil.  Sk, čo bolo 16,4  %  z  ročného zámeru. Z uvedenej čiastky bol transfer 683,4 mil. Sk  do rezortu  Ministerstva pôdohospodárstva SR, do rezortu Ministerstva dopravy, pôšt a     telekomunikácií   SR  106,1  mil. Sk a   Ministerstva   hospodárstva   SR  13,6  mil. Sk.

c) Kapitálové transfery obciam  boli  rozpočtované vo  výške 2 493,4 mil. Sk a realizované vo výške 1 199,7 mil. Sk , dosiahli plnenie 48,1 %. Z tejto čiastky  sa okrem iného  financovali  kapitálové potreby mestskej verejnej dopravy  v  mestách  Bratislava,  Banská  Bystrica,  Žilina, Prešov, Košice vo výške 248,9 mil. Sk, výdavky na premostenie Dunaja-most Košická 632,8 mil. Sk, dotácie na dokončenie objektov základných škôl 167,4 mil. Sk. 

C. Účasť na majetku a úvery

     Výdavkové operácie štátneho rozpočtu, spojené s účasťou na majetku, úvermi a pôžičkami  jednotlivcom    a   neziskovým   organizáciám,    sú    rozpočtované    v   celkovom     objeme
421,8 mil. Sk.  Skutočné plnenie bolo  1 137,4  mil. Sk (269,7 %). Po  odpočítaní výdavkov na reštrukturalizáciu bánk  (1 036,9 mil. Sk)  bolo   plnenie   štátneho rozpočtu  na 23,8 %.

          Ministerstvo financií pravidelne aktualizuje vývoj v čerpaní výdavkov. Potvrdzuje sa aj naďalej vyššie čerpanie sociálnych dávok. Pri pokračovaní doterajších tendencií by čerpanie za rok predstavovalo 17,7 mld Sk, čo znamená prekročenie rozpočtu o 3,8 mld Sk. Takýto rozsah výdavkov nie je možné utlmiť v rámci presmerovania výdavkov v roku 2002. 
          Ďalšie prekročenie o 0,5 mld Sk môže zvýšiť realizácia návrhu ministerstva práce, sociálnych vecí a rodiny na zvýšenie príspevku na bývanie.  Z hľadiska zdrojových možností sa neodporúča uvedený návrh realizovať.
           Ako nutné sa javí dodatočne vyčleniť prostriedky v objeme 0,5 mld Sk. Túto čiastku  predstavujú dlhy školských zariadení za rok 2001. Ministrstvo financií odporúča túto požiadavku riešiť v rámci úspor výdavkov na realizáciu Govnetu. Súčasne podmieňuje realizáciu oddĺženia  podpisovaním delimitačných protokolov a vyhodnotením vykonaných kontrol.
           Viaceré rozpočtové kapitoly signalizujú riziká v prekročení výdavkov súvisiacich s realizáciou zákonov o štátnej a verejnej službe. Ministerstvo financií bude jednoznačne presadzovať stanovisko, aby sa uvedené zákony realizovali v rámci vyčlenených rozpočtových limitov.
           Riziká v prekročení výdavkov štátneho rozpočtu (najmä v oblasti sociálnych dávok bude do istej miery eliminovať zníženie výdavkov na výstavbu diaľnic v objeme 1 mld Sk.  Po zohľadnení tohto faktora sa riziko v prekročení výdavkov kvantifikuje cca 3 mld. Sk.

V. Financovanie  štátneho dlhu v I. polroku 2002
	
	Financovanie štátneho dlhu v I. polroku 2002 sa zabezpečovalo vlastnými zdrojmi na účtoch štátnych finančných aktív vedených v Národnej banke Slovenska, príjmami zo splátok zahraničných úverov a pohľadávok a v prevažnej miere peňažnými prostriedkami získavanými na peňažnom trhu formou emisií štátnych dlhopisov. V zdrojoch financovania sú  zahrnuté  aj  nepoužité  peňažné  prostriedky  na súhrnnom účte  štátu  z  r. 2001 vo výške
5 406,5 mil. Sk. Objemovo najdôležitejším zdrojom financovania štátneho dlhu boli peňažné prostriedky získané  z  emisií štátnych  dlhopisov na  domácom  trhu  vo  výške 53 982,5 mil. Sk, zostatok z  r. 2001 predstavuje sumu 60,0 mil. Sk.
	Tieto prostriedky v celkovej sume 51 339,4 mil. Sk sa použili:
- na splátky istín štátnych dlhopisov  z predchádzajúcich rokov v objeme 40 620,0 mil. Sk, 
- na úhradu záväzku z medzinárodných pôžičiek SAL a ERL, prijatých v r. 1991 na podporu platobnej bilancie bývalej čs.  federácie v celkovej sume 694,6 mil. Sk,
- na splátku záväzku v zmysle "Dohody o úvere kupujúceho", uzavretej medzi Ministerstvom financií  SR a Banque Nationale de Paris v sume 171,3 mil. Sk,
- na splátku istiny zo štátnych rehabilitačných dlhopisov oprávneným majiteľom  8,8 mil. Sk,
- na splátku záväzkov prevzatých od Štátneho fondu cestného hospodárstva  480,4 mil. Sk,

Prehľad financovania štátneho dlhu a priebežného schodku štátneho rozpočtu v roku 2002

                                                                                                                        v mil. Sk
Položka | Stav súhrnného účtu k 31.12.01 | Zdroje | Potreby | Stav súhrnného účtu k 30.06.02
1. Emisie štátnych dlhopisov na: | 60 | | | 2 703,1
- splátky istín ŠD, ŠRD | | 43 271,9 | 40 628,8 |
-splátky istín záv. prevzatých od ŠFCH | | 480,4 | 480,4 |
- emisie ŠD na reštrukturalizáciu bánk r.2002 | | 9 364,3 | 9 364,3 |
- splátky istín z úveru Matra Com a medzinár. pôžičiek | | 865,9 | 865,9 |
2. Priebežný schodok r.2002 krytý | 0 | 0 | 24 661,1 | -24 661,1
- príjmami z ŠPP bežného roka | 0 | 38 726 | | 38 726
- príjmami zo štátnych dlhopisov na reštrukturalizáciu bánk | 0 | 9 364,3 | 0 | 9 364,3
- úvermi na krytie schodku štátneho rozpočtu | 0 | 3 459,3 | 0 | 3 459,3
3. Schodok ŠR za rok 2001 (bilančný účet) krytý | -44 370,5 | 8 048,2 | 0 | -36 322,3
- príjmami zo ŠD určenými na reštrukturalizáciu bánk | 8 048,2 | 0 | 8 048,2 | 0
- príjmami z ŠPP emitovaných v r.2001 | 37 194,8 | 2 180,2 | 23 925 | 15 450
4. Štátne finančné aktíva | 2 637,8 | 6 368,4 | 8 959,4 | 46,8
5. Príjmy zo splátok zahran. úverov a pôžičiek, ostat. príjmy | 85,6 | 2 129,6 | 1 832,5 | 382,7
6. Vklady na mimorozpočtových účtoch | 1 750,6 | 67,6 | 930,6 | 887,6
Spolu: | 5 406,5 | 124 326,1 | 119 696,2 | 10 036,4

- na krytie zvýšeného schodku štátneho rozpočtu z titulu vynaložených výdavkov na účely reštrukturalizácie bánk podľa paragrafu 11 ods.5 zákona č. 586/2001 Z.z. o štátnom rozpočte SR na rok 2002 v sume 9 364,3 mil. Sk.
	Ďalším zdrojom financovania štátneho dlhu boli prostriedky štátnych finančných   aktív Slovenskej  republiky  (zostatok  z  roku  2001  predstavuje sumu 2 637,8 mil.Sk). Štátne finančné  aktíva   vzrástli   v I. polroku o 6 368,4 mil. Sk. Finančné prostriedky v sume
5 500,0 mil. Sk, ktoré Fond národného majetku Slovenskej republiky poukázal na účet štátnych finančných aktív sa použili v zmysle uzn. vlády č. 679 z 19. júna 2002 na spätné odkúpenie štátnych reštrukturalizačných dlhopisov.
	Suma 868,2 mil. Sk predstavuje čerpanie I a II tranže úveru EIB poskytnutého bývalému ŠFCH na financovanie projektu "Európske cesty III".  Tieto prostriedky spolu s prostriedkami  z  pôžičky  EFSAL  vo výške 2 591,0 mil. Sk boli určené v zmysle paragrafu
11 ods. 4 písmena c) a g) Zákona č.586/2001 Z.z. o štátnom rozpočte SR na rok 2002 na účely financovania projektov v sociálnej oblasti ako aj na reštrukturalizáciu bánk a preto boli preúčtovane na účet prostriedkov z prijatých zahraničných úverov, z titulu krytia schodku štátneho rozpočtu v roku 2002. 
	Výdavky súvisiace s mimosúdnymi rehabilitáciami predstavovali sumu 0,2 mil. Sk.
	Príjmy zo splátok zahraničných vládnych úverov a vládnych pohľadávok a ostatné príjmy, ako ďalší zdroj  financovania  štátneho dlhu, predstavovali zostatok zdrojov z roku 2001 v objeme 85,6 mil. Sk a získané zdroje v priebehu I. polroka 2002 vo výške 2 129,6 mil. Sk.  Tieto prostriedky sa použili:
- na úhradu záväzku voči Investičnej banke a.s. Praha, za úver poskytnutý na financovanie    integračnej    akcie    KŤUK   Dolinská    na  Ukrajine  vo   výške 180,7 mil. Sk,
- na úhradu záväzkov prevzatých od Štátneho fondu cestného hospodárstva  1 271,8 mil. Sk,
- na poskytnutie návratných finančných prostriedkov mestu Košice  380,0 mil. Sk
	Súčasťou súhrnného evidenčného účtu štátu boli aj rôzne mimorozpočtové príjmy vedené na bežných účtoch, príjmy z výnosu lotérií, stávkových hier a prechodné prostriedky na účte cudzích prostriedkov, ktorých stav k 30. júnu predstavoval sumu 887,6 mil. Sk.
	V priebehu I. štvrťroka vzhľadom na priaznivý stav peňažných prostriedkov na súhrnnom účte štátu vedeného v NBS nebolo potrebné Ministerstvu financií emitovať ŠPP. V II. štvrťroku na krytie priebežného schodku štátneho rozpočtu sa vydali ŠPP v účtovnej hodnote 38 726,0 mil. Sk.
	K 30. junu vo väzbe na emisné podmienky Ministerstvo financií splatilo časť pokladničných poukážok v menovitej hodnote 23 925,0 mil. Sk, ktoré boli emitované na krytie schodku štátneho rozpočtu za rok 2001.
	Štátne dlhopisy, ktoré kryli v zmysle zákona o štátnom rozpočte na rok 2001 zvýšený schodok z titulu reštrukturalizácie bánk ako aj z titulu realizovanej záruky vlády poskytnutej za úver Konsolidačnej banke Bratislava, š.p.ú v úhrnnej sume 8 048,2 mil. Sk boli prevedené na bilančný účet roku 2001.
	Od začiatku roka sa získali na financovanie priebežného schodku štátneho rozpočtu ako   aj   na   financovanie   štátneho   dlhu   celkové  zdroje  v  objeme 124 326,1 mil. Sk, ktoré kryli spolu s prostriedkami z  r.2001 celkové potreby v objeme 119 696,2   mil. Sk.
	Po zohľadnení zostatku   voľných   zdrojov financovania  štátneho  dlhu, ktoré prešli z r. 2001 vo výške 5 406,5  mil. Sk, prebytok zdrojov z financovania sa prejavil v zostatku súhrnného účtu štátu k 30.06.2002 vo výške 10 036,4 mil. Sk. Úroveň voľných peňažných prostriedkov na súhrnnom účte štátu zodpovedá očakávaným výdavkom štátneho rozpočtu a plánovaným pokladničným operáciam v III. štvrťroku t.r. 

VI. Záver

      Hospodárenie štátneho rozpočtu za I. polrok 2002 skončilo schodkom 24 661,1 mil. Sk. V tomto schodku sú zahrnuté i výdavky  štátneho rozpočtu určené na reštrukturalizáciu bánk v objeme 9 544,2 mil. Sk. Po odpočítaní týchto výdavkov schodok z bežného rozpočtového hospodárenia štátu bol vo výške 15 116,9 mil. Sk, čo je 39,8 % z rozpočtovanej čiastky.  Nižší schodok štátneho rozpočtu oproti časovo primeranej hodnote o 3 883,1 mil. Sk bol  dosiahnutý  predovšetkým v dôsledku nižšieho čerpania výdavkov o 11 040,3 mil. Sk (bez výdavkov na reštrukturalizáciu bánk), než bol výpadok príjmov o 7 157,2 mil. Sk. 
      Vysoký výpadok príjmov bol  predovšetkým u nedaňových príjmov (4 996,4 mil. Sk)  a u príjmov zo splácania úverov a pôžičiek a z predaja účastín (5 070,4 mil. Sk). Tento výpadok bol čiastočne nahradený  najmä vyššími príjmami dane z príjmov právnických osôb (4 228,3 mil. Sk).  
       V oblasti výdavkov bolo zaznamenané vysoké čerpanie rozpočtových  prostriedkov v kapitole štátny dlh. Tieto výdavky súvisia s termínmi splátok úrokov zo splatných štátnych dlhopisov.  Nízke    čerpanie   výdavkov   v   I. polroku   bolo   u   kapitálových     výdavkov 
 (o 7 306,9 mil. Sk). 
       Doterajšie tendencie v plnení príjmov a  výdavkov štátneho rozpočtu ukazujú, že dosiahnutie   celoročných   zámerov,  tak  ako  sú  obsiahnuté v zákone o štátnom rozpočte na
rok 2002 je rizikové. Ministerstvo financií SR pravidelne aktualizuje tieto riziká vzhľadom na prijaté opatrenia na ich zníženie a dosiahnutú skutočnosť. 
        Riziká špecifikované v celkových príjmoch i výdavkoch štátneho rozpočtu naznačujú, že rozpočtovaný schodok by mohol byť vyšší o cca 10 – 11 mld Sk.  Riešenie tohto závažného problému nemožno odkladať do záveru roka, kedy spravidla dochádza aj pri priaznivom plnení rozpočtu k zvýšenému čerpaniu výdavkov. Preto navrhujeme už teraz pristúpiť k diferencovanému viazaniu výdavkov jednotlivých rozpočtových kapitol a v tomto zmysle formulujeme aj príslušnú úlohu do návrhu uznesenia vlády. V prípade, že si vláda SR tento návrh neosvojí, bude potrebné pristúpiť k zmene zákona o štátnom  rozpočte na rok 2002. 
Komuniké

      Vláda na  svojom zasadnutí dňa............prerokovala a zobrala na vedomie „Správu o plnení štátneho rozpočtu Slovenskej republiky za I. polrok 2002. Príjmy štátneho rozpočtu, rozpočtované   v čiastke   219 919,2   mil.   Sk,   dosiahli   za    sledované   obdobie    celkom 
102 802,4    mil. Sk   (46,7 %).    Výdavky   určené     sumou  257 919,2 mil. Sk,  boli  realizované v  objeme 127 463,5 mil. Sk  ( 49,4 %).  Štátny rozpočet SR vykázal schodok vo výške 24 661,1 mil. Sk, z toho 9 544,2 mil. Sk súvisí z výdavkami na reštrukturalizáciu bánk; bez   týchto   výdavkov   schodok   z   bežného hospodárenia  dosiahol 15 116,9 mil. Sk, čo je 
39,8 % celoročného rozpočtu.  Nižší schodok štátneho rozpočtu oproti časovo primeranej hodnote o 3 883,1 mil. Sk bol  dosiahnutý  predovšetkým v dôsledku nižšieho čerpania výdavkov o 11 040,3 mil. Sk (bez výdavkov na reštrukturalizáciu bánk).
       Doterajšie tendencie v plnení príjmov a výdavkov štátneho rozpočtu ukazujú, že dosiahnutie   celoročných   zámerov,  tak  ako  sú  obsiahnuté v zákone o štátnom rozpočte na
rok 2002 je rizikové. Riziká špecifikované v celkových príjmoch i výdavkoch štátneho rozpočtu naznačujú, že rozpočtovaný schodok by mohol byť vyšší o cca 10 – 11 mld Sk.  Riešenie tohto závažného problému nemožno odkladať do záveru roka, kedy spravidla dochádza aj pri priaznivom plnení rozpočtu k zvýšenému čerpaniu výdavkov. Preto vláda SR súhlasí s diferencovaným viazaním výdavkov jednotlivých rozpočtových kapitol.